
Légköri fényterjedés vizsgálatok Monte-Carlo szimulációval

A kutatás célja, hogy megismerjük a légköri fényterjedés folyamatát és választ kapjunk
empirikus jelenségekre. További motiváció, hogy a fényszennyezés (az égbolt mesterséges
kifényesedése) mérések értelmezéséhez szükség van a légkör paramétereire. Mivel ezt a
folyamatot nem lehet analitikusan követni, ezért egy numerikus modell létrehozása volt
a fő feladat, amellyel az elektromágneses sugárzási transzfert modellezve megismerhetjük
az energiatranszportot rendszerspecikusan a Föld légkörében. A numerikus modell azért
is fontos, mert a Hold világította égbolt fényességeloszlását ugyanúgy modellezzük, mint
a fényszennyezését. Így egyszerre modellezzük a fényszennyezést és kapunk információt a
légkör paramétereiről. A dolgozatban ismertetem nagy vonalakban a légköri fényterjedés
fizikai alapjait, a létrehozott modell működési elvét, illetve következtetek az eredményekre,
ezzel megmagyarázva a légköri jelenségek mibenlétét. Ilyen jelenségek például az ég kék
színe, a horizont kivilágosodása és az égbolt színváltozása a Nap látszólagos mozgásának
hatására. A dolgozatban megismerkedhetünk az aeroszolok hatásával a fényterjedésre, ezzel
magyarázva a különböző időjárási viszonyok esetén tapasztaltakat. További célkitűzés
a modell finomítása és további szimulációk futtatása a fényszennyezés objektív mérésének
érdekében.



